Document ID: 32001R1837

Uredba Komisije (ES) št. 1837/2001
z dne 10. septembra 2001,
o spremembah Uredbe (EGS) št. 2237/77 o obliki poročila s kmetijskega gospodarstva
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje knjigovodskih podatkov o dohodkih in gospodarskem poslovanju kmetijskih gospodarstev v Evropski gospodarski skupnosti [1], nazadnje spremenjeni z Uredbo (ES) št. 1256/97 [2] in zlasti člena 7 (3) Uredbe,
ob upoštevanju naslednjega:
(1) Uredba Komisije (EGS) št. 2237/77 z dne 23. septembra 1977 o obliki poročila s kmetijskega gospodarstva, ki se uporablja za namene določanje dohodkov kmetijskih gospodarstev [3], nazadnje spremenjena z Uredbo (ES) št. 1122/2000 [4], določa vrsto računovodskih podatkov, ki se navedejo v poročilu s kmetijskega gospodarstva.
(2) Ustrezno je ponovno pregledati in prečistiti določbe o računovodskih podatkih, da bodo ti podatki bolj primerljivi in da se jih prilagodi razvijajočim potrebam skupne kmetijske politike.
(3) Ukrepi, predvideni s to uredbo, so v skladu z mnenjem Odbora Skupnosti za mrežo računovodskih podatkov s kmetijskih gospodarstev -
SPREJELA NASLEDNJO UREDBO:
Člen 1
Priloge I, II in III k Uredbi (EGS) št. 2237/77 se nadomestijo s Prilogami I, II in III k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Uporablja se od obračunskega leta 2002 dalje, z začetkom v obdobju med 1. januarjem in 1. julijem 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. septembra 2001

Labels: 19
6